אברהם נגב

אברהם נגב (1923 – 2004) היה ארכאולוג ישראלי, מומחה בנושא ההתיישבות במדבר והנבטים.

ביוגרפיה
אברהם נגב (אייזנברג) נולד בשנת 1923 בעיר פינסק שבפולין (כיום בבלארוס), ועלה לארץ ישראל בשנת 1934. בשנים הראשונות חי בתל אביב ובקיבוץ גבעת השלושה ובסיום לימודיו התיכוניים בגימנסיה שלווה הצטרף לקיבוץ רביבים והיה בין העולים לנגב בשנת 1943. כבר אז נהג לבקר בחלוצה הסמוכה. ב-1947 נישא למשוררת רחל נגב. נולדו להם שתי בנות: אילת וענת.

הוא נפצע ביוני 1948 במסגרת תפקידו ב"הגנה", ואיבד את ידו הימנית. לאחר מכן נשלח בשליחות חינוכית לדרום אמריקה. בשנת 1953 החל ללמוד ארכאולוגיה וגאוגרפיה באוניברסיטה העברית בירושלים, והוסמך לארכאולוגיה ולימודים קלאסיים, ובהמשך קיבל תואר דוקטור. הוא נתמנה למרצה לארכאולוגיה קלאסית בשנת 1963 ובהמשך התמנה לפרופסור חבר.

בשנים 1959–1961 ניהל חפירות נרחבות בעבדת ושחזור המקום, ולאחר מכן בקיסריה, ממשית, וחלוצה.

הוא נקבר בקיבוץ רביבים, שבו חי עד 1948.

מחיבוריו
 אברהם נגב, ערי הנבטים בנגב, אריאל כתב עת לידיעת ארץ-ישראל, 1988.
 אברהם נגב, אדוני המדבר, תולדות הנבטים וממלכתם, כתר, 1983.
 אברהם נגב, ארכאולוגיה של ארץ ישראל, הספרייה לחינוך חברתי, משרד החינוך, תשכ"ח-1968.
 מדריך יום-יום באתרים ובשמורות - 365 אתרים ארכאולוגיים ושמורות טבע בישראל, הוצאת בית ההוצאה הירושלמי.

קישורים חיצוניים
 
 
 
 יהודה קורן, דני הרמן, אילת נגב, חוקר הנבטים בנגב - פרופ' אברהם נגב, בתוך: הנבטים בנגב בעריכת רנטה רוזנטל-הגינבוטום, חיפה: מוזיאון ראובן ועדית הכט - אוניברסיטת חיפה, תשס"ד 2003. עמודים 79-84. 
 ממשית: עיר האוניברסיטה הנבטית בנגב, מאמר של אברהם נגב
 מעבר הנבטים מחברה שיבטית לממלכה, הרצאה של אברהם נגב
 
  סרטון יו-טיוב של פרופ' אברהם נגב בריאיון עם יהודה קורן, רשת א' של קול ישראל, 1984

הערות שוליים 

ארכאולוגים ישראלים
סגל האוניברסיטה העברית בירושלים: ארכאולוגיה והמזרח הקרוב הקדום
לוחמי ההגנה
ישראלים ילידי פולין
אנשי העלייה החמישית
בוגרי גימנסיה שלווה
בעלי תואר דוקטור מהאוניברסיטה העברית בירושלים
רביבים: אישים
אישים הקבורים ברביבים
ישראלים שנולדו ב-1923
ישראלים שנפטרו ב-2004